ལས་འབྲས་གཉིད་ཁུག་སྟེ་སྡོད་ཀྱི་མེད་པ་དེ་ཐག་ཆོད་པ་ཞིག་ཡིན་ཅིང༌།འཁོར་བ་མ་སྟོང་བར་ལས་ལ་ངལ་རྩོལ་ཉིན་མོ་ཞེས་པ་ལྟ་བུའི་དགུང་སེང་མེད།ལས་དང་འཁོར་བ་ཞེས་བསམ་མ་ཐག་ལས་ངན་བསགས་པ་རྣམས་མིའི་སེམས་ནང་ལ་འཆར་གྱི་ཡོད་ཀྱང༌།འདི་འདྲ་བྱེད་པ་ནི་དྲང་བདེན་མ་རེད་དྲན་གྱིས།འཁོར་བ་དང་ཐར་པ།བདེ་བ་དང་སྡུག་བསྔལ།དགའ་བ་དང་སྐྱོ་བ་སོགས་ནི་ལྟོས་བཅས་ཙམ་ཡིན།འཁོར་བའམ་སྡུག་བསྔལ་མ་མྱང་ན།ང་ཚོར་ཆོས་ཀྱི་ལམ་ལ་ཡར་རྒྱས་གཏོང་བའི་ཐབས་མི་རྟག་པ་དང༌།ངེས་འབྱུང༌།བདག་འཛིན་སྤང་རྒྱུ་སོགས་དྲན་བསྐུལ་བྱེད་མཁན་མེད།